**Rutine 1: Årsplan**

**INNHOLD**

En enkel, oversiktlig plan for alle fag: hovedplan for undervisningen i skoleåret. Lærerens tolkning av læreplanen, med hensyn til utvalg av lærestoff, beskrivelse av hva som vektlegges i perioder og fag.

Beskrivelse av kompetansemål, arbeidsmetoder, oppgaver, forventninger, krav og evalueringsmetoder/-kriterier.

**Hensikt**

**For eleven:** –På ungdomstrinnet: gjøre elevene bevisst om hva det er målet at de skal lære. Tydelighet mht. forventninger og evalueringskriterier. Forberedt på faglige mål, metoder og oppgaver.

– På barnetrinnet: skape forventning om det de skal lære i skoleåret (muntlig formidling av planer, tilpasset alderstrinnet).

**For foreldrene:** Sørge for åpenhet og mulighet for å følge med, komme med innspill og støtte opp under undervisningen. Klargjøre forventninger.

**For læreren:** Bevisstgjøringsprosess om hva elevene skal lære dette skoleåret. Mål og metode. Se sammenheng mellom fag og perioder. Bedre mulighet for horisontalt samarbeid gjennom kjennskap til hverandres planer.

**For alle:** Gjennomsiktighet og forutsigbarhet. Helheten og sammenhengen mellom fagene blir tydeligere.

**Hvilke klassetrinn?**

Alle

2.-10. klasse følger tilhørende skjema; 1. klasse har egen mal.

**NÅR?**

Skrives i vedlagte skjema før skoleårets slutt eller i begynnelsen av sommerferien, og sendes ut ved skolestart + legges på skolens nettside.

**AV Hvem?**

Alle lærere skriver plan for sine fag, og informerer elevene skriftlig og/eller muntlig. Klasselærer er ansvarlig for å samle inn planene og sende dem ut til foreldrene ved skolestart.

**Dokumentasjon**

Sendes til foreldrene i klassen, og legges på nettsiden.

Kopi til pedagogisk leder

Kopi til klassemappen